## Odluka o načinu i uvjetima odobravanja posebnog kredita s osnove isplate devizne štednje građana

### NN 47/1995 (12.7.1995.), Odluka o načinu i uvjetima odobravanja posebnog kredita s osnove isplate devizne štednje građana

# NARODNA BANKA HRVATSKE

Na temelju članka 18. stavka t. točke 4. i članka 67. stavka 1. točke
10. Zakona o Narodnoj banci Hrvatske ("Narodne novine" br. 35/95
- pročišćeni tekst), Savjet Narodne banke Hrvatske na sjednici održanoj
3. srpnja 1995. godine donio je

## ODLUKU

### O NAČINU I UVJETIMA ODOBRAVANJA POSEBNOG KREDITA S OSNOVE ISPLATE DEVIZNE ŠTEDNJE GRAĐANA

I

Narodna banka Hrvatske odobrava bankama poseban kredit s osnove isplate
devizne štednje gradana (u nastavku teksta: "poseban kredit"),
u visini, uz uvjete i na način što su utvrđeni ovom odlukom.

II.

Poseban kredit Narodna banka Hrvatske odobrava na temelju portfelja
vrijednosnih papira i to:

1) obveznica što ih je izdala Republika Hrvatska na ime podmirenja obveze
po obveznicama izdanim u skladu sa zakonom o pretvaranju deviznih depozita
gradana u javni dug Republike Hrvatske ("Narodne novine" br.
106/93) koja dospijeva 30. lipnja 1995. godine - do iznosa 100% nominalne
vrijednosti tih obveznica ;

2) mjenica što ih je izdala Republika Hrvatska za podmirenje obveze
po kamatama na obveznice izdane u skladu sa Zakonom o pretvaranju deviznih
depozita gradana u javni dug Republike Hrvatske ("Narodne novine"
br. 106/93) koje su obračunate za razdoblje 1. 01.1995. - 30. 06,1995.
godine - do iznosa 100% nominalne vrijednosti tih mjenica.

III.

Poseban kredit banka može koristiti do iznosa smanjenja devizne štednje
građana u odnosu na zatečeno stanje 1. srpnja 1995. godine.

IV.

Posebnim kreditom, u smislu ove odluke, banka se može koristiti u uvjetima
kada nije u mogućnosti u cijelosti vratiti prethodno korišteni dnevni kredit,
odnosno ako je u korištenju interventnog kredita.

V.

Radi kontrole opravdanosti korištenja posebnog kredita, banke su Narodnoj
banci Hrvatske dužne dostavljati dekadni obračun stanja na računima devizne
štednje gradana, te stanja potraživanja po vrijednosnim papirima dobivenih
na ime izmirenja obveza definiranih točkom II. ove odluke.

Obračun iz stavka 1. ove točke banke dostavljaju na obcascu kojeg propisuje
Narodna banka Hrvatske.

VI.

Banka je dužna kredit iz točke I. ove odluke vratiti najkasnije 30.
travnja 1996. godine.

U slučaju da obračun pokaže da nema opravdanosti korištenja posebnog
kredita, banka je obvezna vratiti kredit i prije 30. travnja 1996. godine.

Ukoliko banka nije u mogućnosti vratiti poseban kredit, isti se smatra
interventnim kreditom na koji se primjenjuje Odluka o odobravanju kratkoročnih
interventnih kredita.

VII.

Narodna banka Hrvatske odobravat će bankama poseban kredit uz kamatnu
stopu propisanu Odlukom o kamatnim stopama Narodne banke Hrvatske.

VIII.

U dane korištenja posebnog kredita u smislu ove odluke banka ne može
povećavati kredite ni druge plasmane.

IX.

Ova Odluka stupa na snagu danom objave u "Narodnim novinama".

O. br. 314/95.

Zagreb, 3. srpnja 1995.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković**, v. r.

Odluka, NN 47/1995-975
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)